Brøskjalia naturreservat

Brøskjalia naturreservat er et naturreservat i Surnadal kommune. Det består av et område ved Stangvikfjorden der den møter Breifjorden. Området ble vernet 27. juni 2003. Reservatet inngår i verneplan for edelløvskog/rike løvskoger. Bruk av sykkel, hest og kjerre og riding utenom eksisterende veier er forbudt. Verneforskriften sier at formålet med vernet er «å ta vare på ein svært artsrik og varmekrevjande edellauvskogslokalitet med det naturlege plante- og dyrelivet.» Verneområdet er en varmekrevende edellauvskog av alm-lindeskogstypen som er svært artsrik. Her finnes det alm, hassel, ask, svartor, hegg og gråor. Området har blitt brukt som vedskog, lauvingsli og til beite tidligere. «Lia opphørte som kubeite da det ble problemer med levering som følge av at dyrene spiste ramsløk.» Referanser